Kutno
Kutno on linn Poolas Łódźi vojevoodkonnas, Kutno maakonna halduskeskus. Kutno asub Łódźist umbes 53 km põhjas. Kutno on tähtis raudteesõlm. Asula on rajatud 13. sajandil, ürikutes on Kutnot esimest korda mainitud 1301. aastal. Linnaõigused sai Kutno 1386. aastal. Kutnos on sündinud jidiši keeles kirjutanud juudi kirjanik Šolem Aš (1880–1957). Teise maailmasõja ajal toimus Kutno lähedal 1939. aasta 9. septembrist kuni 18. septembrini Saksa ja Poola vägede vahel Bzura lahing, mis oli Saksa-Poola sõja suurim lahing.